कार सवार ने बाइक में मारी टक्कर, दो युवक घायल
मुरैना | अंबाह से ग्वालियर जा रहे एक्टिवा सवार दो युवकों को पीछे से आ रही कार ने टक्कर मार दी जिससे दोनों युवक घायल हो गए हैं। एक युवक के सिर में चोट होने के कारण उसकी हालत सीरियस है। घायलों को इलाज के लिए जिला अस्पताल में भर्ती कराया गया है। ग्वालियर के तारागंज में रहने वाला गोलू पुत्र नाथू कुशवाह (24) व लक्ष्मीगंज निवासी अर्जुन पुत्र नवल कुशवाह(26) बुधवार को अंबाह से एक्टिवा क्रमांक एमपी 07 एसएच 6706 पर सवार होकर ग्वालियर जा रहे थे। बुद्धिपुरा पुलिस चौकी के सामने कार सवार ने बाइक में टक्कर मार दी। जिससे दोनों युवक गंभीर रूप से घायल हो गए।
hin_Deva hin_Deva